b'\n_START_ARTICLE_\nGoobuntu\n_START_PARAGRAPH_\nGoobuntu yra Linux platinamasis paketas, pagr\xc4\xafstas Ubuntu. Sklido gandai, kad Goobuntu netrukus i\xc5\xa1leisianti interneto gigant\xc4\x97 Google. Google tai paneig\xc4\x97, nors patvirtino, jog pritaik\xc4\x97 Ubuntu branduol\xc4\xaf savo poreikiams. Ubuntu modifikacijos yra palyginti ma\xc5\xbeos skai\xc4\x8diumi ir apimtimi. Google kol kas neplanuoja i\xc5\xa1leisti savo Ubuntu modifikacijos u\xc5\xbe kompanijos rib\xc5\xb3._NEWLINE_Goobuntu buvo pagrindas kai kuriems gandams, kad Google netrukus \xc4\xaf\xc5\xbeengs \xc4\xaf operacini\xc5\xb3 sistem\xc5\xb3 k\xc5\xabrimo versl\xc4\x85.  Nors vidin\xc4\x97s Ubuntu versijos egzistavimas buvo patvirtintas Google kompanijos bei Marko \xc5\xa0atlverfo , abu paneig\xc4\x97 fakt\xc4\x85, kad jie padarys Goobuntu vie\xc5\xa1u platinamuoju paketu. Markas \xc5\xa0atlverfas teig\xc4\x97, kad daugyb\xc4\x97 Google klaid\xc5\xb3 i\xc5\xa1taisym\xc5\xb3 ir patobulinim\xc5\xb3 yra perduota Ubuntu ir tie pakeitimai integruoti ir \xc4\xaf Ubuntu. \xc5\xa0atlverfas taip pat skaitytojams primin\xc4\x97, kad tuo tarpu kai kurie Google darbuotojai naudoja \xc5\xa1i\xc4\x85 Ubuntu modifikuot\xc4\x85 versij\xc4\x85, kiti naudoja Red Hat Linux, SuSE Linux, kit\xc5\xb3 Linux distribucij\xc5\xb3 modifikacijas ir netgi Microsoft Windows._NEWLINE_Pavadinimas susideda i\xc5\xa1 \xe2\x80\x9eGoogle\xe2\x80\x9c ir \xe2\x80\x9eUbuntu\xe2\x80\x9c.'